open-index/open-wikipedia-markdown huggingface dataset:
Carver City

__NOTOC__
**Carver City** on amerikkalaisen hard rock -yhtye CKY:n neljäs studioalbumi. Se nousi Yhdysvalloissa Billboard 200 -listan sijalle 46.

Yhtyeen laulaja, Deron Miller, kommentoi tapahtumaa seuraavasti: "Innokkuutemme ei ole koskaan ollut näin tapissa. Olemme saaneet valtavan määrän lisäpotkua elämäämme faneistamme, musiikistamme ja uudesta suhteestamme Roadrunner Recordsiin. Raittiutemme, kovan työn, tasapainoisen elämän ansiosta voimme käsi sydämellä sanoa, että CKY on tehnyt parhaimman levynsä- koskaan.
Laulajan mukaan levyllä kuuluu "synkkä kesäloma fiilis", joka johtuu nuoruuden matkoista, jotka yhtyeen jäsenet tekivät Amerikan itärannikolle. Nostalgisuutta on siis ilmassa. "Tarun mukaan Carver City'n kaupungin historia on täynnä huonoa onnea sekä onnettomuutta, vaikka se paikka antoikin aina käsityksen idyllistä pakopaikasta. Kaupungin tarut on kerrottu uudessa materiaalissa ja tarinat ammennettiin oikeasta elämästä."

Levyn ensimmäinen single "Hellions on Parade" oli saatavilla yhden päivän ajan ilmaisena MP3-tiedostona huhtikuun 15.päivänä CKY:n kotisivuilta. Levyn toinen single "A#1 Roller Rager" julkaistiin toukokuun 4. päivänä.

## Kappaleet
# 
# 
# 
# 
# 
# 
# 
# 
# 
# 
# 

### Erikoisversion bonuskappaleet
# 
# 
# 
# 

## Arvostelut
* Allmusic: 
* Blabbermouth: 7/10

## Lähteet
Malcolm III

**Malcolm III** (*Máel Coluim mac Donnchada*) ; (1031–1093) oli Skotlannin kuningas vuosina 1058–1093.

Häntä pidetään Dunkeldin suvun kantaisänä, jonka jälkeläiset hallitsivat Skotlantia 250 vuoden ajan. Vuonna 1053 Malcolm kävi sotaa kuningas Macbethiä vastaan ja valloitti Skotlannin eteläosat Englannin Edvard Tunnustajan tuella. Macbethia seurasi tämän poikapuoli Lulach, jonka Malcolm surmasi taistelussa vuonna 1058, ja nousi siten Skotlannin kuninkaaksi. 

Malcolmilla oli ensimmäisen vaimonsa Ingibjörgin kanssa kolme poikaa. Toiseksi vaimoksi tuli Edgar Athelingin sisar Skotlannin Pyhä Margaret. Hänen kanssaan Malcolm sai kahdeksan lasta. Neljä Malcolmin pojista: Duncan, Edgar, Alexander ja David nousivat myöhemmin Skotlannin kuninkaiksi. Toiseksi nuorimmasta tyttärestä tuli Englannin kuningatar Matilda Skotlantilainen.

Kuningatar Margaret käytti paljon valtaa. Hän vaihdatti hovikielen gaelista englanniksi ja sidotutti uskonnollisia kirjoja, joita Malcolm lukutaidottomana ei voinut lukea. Hän rakennutti Edinburghin linnan korkeimmalle kohdalle kappelin, jota nykyisin kutsutaan yhä Margaretin kappeliksi.

Malcolmin valtakunta ei kattanut nykyistä Skotlantia, sen länsi- ja pohjoisosat kuten Orkneysaaret ja Shetlandinsaaret olivat Norjan kuninkaan hallussa. Hän teki viisi menestyksekästä valloitusretkeä Englannin puolelle, mutta tuli joukkoineen lyödyksi kolme kertaa. Vuoden 1072 tappion seurauksena hän joutui alistumaan Englannin kuninkaalle ja antamaan poikansa Duncanin panttivangiksi. Malcolm ja hänen vanhin poikansa kaatuivat Alnwickin taistelussa vuonna 1093.

## Lähteet
Rothari

**Rothari** oli langobardien kuningas vuosina 636–652. Ennen nousuaan valtaistuimelle hän oli Brescian herttua. Hän nousi valtaistuimelle hylättyään ensimmäisen vaimonsa ja mentyään naimisiin edeltäjänsä Arioaldin lesken Gundbergan kanssa. Rothari oli areiolaisuuden kannattaja .

Rothari valloitti Genovan vuonna 641 ja loput Bysantin hallitsemasta Liguriasta vuonna 643. Hänen valloitustensa jälkeen Bysantin haltuun jäi vain Ravenna ympäristöineen.

Rothari jätti kuitenkin pysyvimmän jäljen historiaan laatimalla langobardien suulliseen perinteeseen pohjautuvan lakikokoelman, *Edictum Rothari*n. Se julkaistiin latinaksi vuonna 642 tai 643. Rotharia seurasi valtaistuimella hänen poikansa Rodoald.

## Lähteet
* Risto Kari: Historian ABC – Kaikkien aikojen valtiot. Osa 3. Kustannusosakeyhtiö Tammi 2001. .

### Viitteet
Punapyrstökotingat

**Punapyrstökotingat** (*Phoenicircus*) on kotingojen heimoon kuuluva varpuslintusuku. Punapyrstökotingoihin kuuluu BirdLifen mukaan kaksi lajia.

## Punapyrstökotingoihin (''Phoenicircus'') kuuluvia lajeja
* Mustakaulakotinga (*Phoenicircus nigricollis*)
* Punapyrstökotinga (*Phoenicircus carnifex*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Phoenicircus 
*ZipcodeZoo: Phoenicircus
Sandra Nurmsalu

**Sandra Nurmsalu** (s. 6. joulukuuta 1988 Anija) on virolainen laulaja ja viulisti. Hän on kotoisin Alaveren kylästä, Anijasta. Hänet valittiin edustamaan Viroa vuoden 2009 Eurovision laulukilpailussa Urban Symphony -kokoonpanon kanssa kappaleella ”Rändajad” 7. maaliskuuta 2009 pidetyssä Eesti Laul 2009 -esikarsinnassa. Kappale oli Viron ensimmäinen kappale, joka pääsi semifinaalista finaaliin. Lopulta Urban Symphony sijoittui Moskovassa 16. toukokuuta 2009 pidetyssä Eurovisionin laulukilpailun finaalissa kuudenneksi, 129 pisteellä.

Nurmsalu osallistui sooloartistina vuoden 2019 Eesti Lauliin kappaleella ”Soovide puu”. Hän pääsi kilpailun finaaliin.

## Urban Symphony
* Sandra Nurmsalu (laulu ja viulu)
* Mann Helstein (alttoviulu)
* Johanna Mängel ja Mari Möldre (sellot)

Urban Symphony on esittänyt uusia singlejä nimeltään "Päikese Poole" sekä "Skorpion".

## Diskografia
### Singlet
* "Väike Eestimaa" (2013)
* "Kui tuuled pöörduvad" (2014)

## Lähteet

## Aiheesta muualla
* Virallinen kotisivu 
* SANDRA NURMSALU Alaverest laulab Eesti Laulu finaalis 
* ”Rändajad” Viron Eurovision laulukilpailun Internet-sivuilla
Justice League Heroes: The Flash

**Justice League Heroes: The Flash** on vuoden 2006 lokakuussa julkaistu videopeli, joka perustuu DC Comicsin supersankariryhmään Oikeuden Puolustajat. Pelin julkaisivat Warner Bros. Interactive Entertainment Yhdysvalloissa ja Eidos Interactive muualle maailmaa Game Boy Advancelle. Pelissä pelataan vain nimikkohahmolla Salamalla. Ei pelattavina sankareina toimivat Teräsmies, Metsästäjä Marsista, Vihreä Nuoli ja Musta Kanarialintu, jotka toimivat Salaman apulaisina tehtävien aikana.

## Lähteet

## Aiheesta muualla
* Pelin virallinen sivusto
Philip Labonte

**Philip "Phil" Labonte** (s. 15. huhtikuuta 1975 Chicopee, Massachusetts, Yhdysvallat) on yhdysvaltalainen laulaja. Hän on All That Remains -yhtyeen laulaja.

## Ura
Phil Labonte aloitti uransa 1990-luvun alussa Perpetual Doom -nimisessä death metal -yhtyeessä. Yhtye julkaisi demon vuonna 1995. Labonte liittyi Shadows Fall -nimisen yhtyeen laulajaksi vuonna 1996. Myöhemmin samana vuonna Labontea pyydettiin eroamaan yhtyeestä. Albumi ''Somber Eyes to the Sky'' jäi hänen ainoakseen yhtyeen kanssa.

Labonte perusti vuonna 1998 Oli Herbertin kanssa All That Remainsin, jonka piti alun perin olla sivuprojekti, mutta Labonte on keskittynyt siihen enemmän. Yhtye on julkaissut yhdeksän studioalbumia ja yhden livealbumin.

Labonte on vieraillut monesti Killswitch Engage -yhtyeen albumeilla. Hän laulaa yhtyeen *[[Alive or Just Breathing]]* -albumilla kappaleissa "Self Revolution" ja "To the Sons of Man". Kun Killswitch Engagen laulaja Jesse Leach erosi yhtyeestään, Labonte haki avautunutta paikkaa, mutta yhtye valitsi Howard Jonesin. Yhtye oli sanonut hänelle, että hän olisi ollut toinen valinta laulajaksi.

Labonte oli vuonna 2004 laulamassa Killswitch Engagen *[[The End of Heartache]]* -levyllä. Hän laulaa kappaleissa "Hope is..." ja "Irreversal" yhdessä Howard Jonesin ja Jesse Leachin kanssa. Vuonna 2010 Labonte esiintyi Killswitch Engagen laulajana, koska Howard Jones oli estynyt.

## Levytyksiä
### Perpetual Doom
*"Sorrow's End" (Demo) (1995)

### Shadows Fall
*"To Ashes (EP)" (1997)
*"Somber Eyes to the Sky" (1998)

### All That Remains
*"Behind Silence and Solitude" (2002)
*"This Darkened Heart" (2004)
*"The Fall of Ideals" (2006)
*"Overcome"  (2008)
*"For We Are Many" (2010)
*"A War you cannot win" (2012)
*"The Order of Things" (2015)

## Vierailut
*Killswitch Engage – laulu kappaleissa "Self Revolution", "To the Sons of Man", "Hope is...", "Irreversal"
*Ligeia – "Makin' Love to a Murderer"
*Flatlined – "Parallel Reflections"
*The Autumn Offering – "Homecoming"
*The Acacia Strain – "Predator; Never Prey"
*Tarja Turunen – "Dark Star"
*Unearth – "Grave of Opportunity" (musiikkivideo)
*Jasta – "Something You Should Know"

## Lähteet
Mohamed Ali

**Mohamed Ali Reda** (s. 19. helmikuuta 1975 Kairo) on egyptiläinen nyrkkeilijä, joka voitti olympiahopeaa yli 91&nbsp;kg:n sarjassa vuoden 2004 kesäkisoissa.

Ali voitti Carlos Takamin, Jaroslavas Jakston ja sensaatiomaisesti myös Michel López Núñezin, mutta joutui loukkaannuttuaan luovuttamaan loppuottelun.

Vuoden 2003 Pan-Afrikan kisoissa Ali hävisi finaalissa Gbenga Oluokunille.

## Aiheesta muualla
*Al-Ahramin artikkeli
Ruusuinen elämäni

**Ruusuinen elämäni** (*Ma vie en rose*) on vuonna 1997 valmistunut Alain Berlinerin ohjaama belgialainen elokuva. Se kertoo 7-vuotiaan Ludovicin ja hänen perheensä kohtaamasta sukupuoli-identiteetin ristiriidasta – Ludovic on syntynyt pojaksi, mutta on vakuuttunut että hänen kuuluisi olla tyttö. Kun suvaitsemattoman lähiön ennakkoluulot kohoavat, vanhempien täytyy oppia hyväksymään lapsensa poikkeava identiteetti.

Elokuva palkittiin vuonna 1997 Karlovy Varyn elokuvajuhlilla pääpalkinnolla Kristallipallolla, ja se sai vuonna 1998 parhaan vieraskielisen elokuvan Golden Globe -palkinnon.

## Lähteet
Malawin aluejako

**[[Malawi]]n tasavalta** jakautuu kolmeen alueeseen, jotka ovat pohjoinen, keskinen ja eteläinen alue. Alueet jakautuvat 28 piirikuntaan. Lisäksi neljää suurinta kaupunkia (Mzuzu, Lilongwe, Zomba, Blantyre) tarkastellaan useissa tilastoissa merkityksensä vuoksi piirikunnan tavoin. Piirikunnat jakautuvat noin 360 paikallistason yksikköön. Piirikunnat ovat alueittain ja kartan numerojärjestyksessä seuraavat:

## Katso myös
*Luettelo Malawin kaupungeista

## Lähteet ja huomiot
Bad Laasphe

**Bad Laasphe** [] on kaupunki Saksassa Nordrhein-Westfalenin osavaltion Arnsbergin hallintopiirissä ja Siegen-Wittgensteinin piirikunnassa. Asukkaita Bad Laasphessa oli 31. joulukuuta 2008 14&nbsp;687, joista naisia oli 7&nbsp;434 ja miehiä 7&nbsp;253. Kaupungin pinta-ala on 135,76 km² ja väestötiheys 108 as./km² (31.12.2008). Bad Laasphen pormestari on Torsten Spillmann.

Bad Laasphen naapurikunnat ja -kaupungit ovat Netphen lännessä, Bad Berleburg ja Erndtebrück pohjoisessa, Biedenkopf idässä, Breidenbach kaakossa ja Dietzhölztal etelässä. Kolme viimeisinä mainittua kuuluvat Hessenin osavaltioon. Bad Laasphesta on matkaa Marburgiin noin 25 kilometriä ja Siegeniin noin 30 kilometriä.

Bad Laasphessa toimii kaksi peruskoulua (), kaksi lukiota (), Realschule sekä Lachsbach-Schule.

Bad Laasphen ystävyyskaupunkeja ovat Chateauneuf sur Loire Ranskassa (vuodesta 1991), Tamworth Englannissa (vuodesta 1980) ja Löwenberg Brandenburgin osavaltiossa (vuodesta 1990).

## Kaupunginosat

Bad Laasphen kaupunki muodostuu 20 kaupunginosasta ():

* Amtshausen
* Banfe
* Bermershausen
* Bernshausen
* Feudingen
* Fischelbach
* Großenbach
* Herbertshausen
* Hesselbach
* Holzhausen
* Kunst Wittgenstein
* Laaspherhütte
* Niederlaasphe
* Oberndorf
* Puderbach
* Rückershausen
* Rüppershausen
* Sohl
* Volkholz
* Weide

## Väkiluvun kehitys

Lähde: 

## Lähteet

## Aiheesta muualla

*Viralliset kotisivut
Joel Mäkinen

**Joel Mäkinen** (s. 1987) on suomalainen näyttelijä ja muusikko.
Mäkinen on valmistunut Teatterikorkeakoulusta ja opiskellut Sibelius-Akatemiassa. Hän on näytellyt muun muassa Ryhmäteatterissa, Teatteri Vanha Jukossa, Kansallisteatterissa, Turun kaupunginteatterissa, Lahden kaupunginteatterissa ja Kajaanin kaupunginteatterissa. Mäkinen on myös näytellyt kotimaisissa draamasarjoissa *Reetta ja Ronja* ja *[[Presidentti (televisiosarja)|Presidentti]]* sekä Dome Karukosken elokuvassa ''Kielletty hedelmä''. Mäkinen myös lauloi ja soitti koskettimia suomalaisessa poprock-yhtyeessä Pimeys sekä toimi yhtyeen toisena säveltäjänä yhdessä Pekka Nisun kanssa. Aiemmin Mäkinen on ollut mukana lahtelaisessa Nick Arse & The Arsenicks -yhtyeessä muusikkona ja lauluntekijänä.

Nykyään Joel Mäkisellä on yhtye nimeltään Joel Herttua, jossa jäseninä vaikuttaa Tuomas Wäinölä kitaristina, Paul Elias (basso ja taustalaulut), Anssi Nykänen (rummut) ja Heini-Mari Herkkola (koskettimet ja laulu).

### Roolit teattereissa

## Lähteet

## Aiheesta muualla
*
*
*Pimeys -yhtyeen kotisivut  (vanhentunut linkki)
*https://www.joelherttua.com/
Oval Lingotto

**Oval Lingotto** on monitoimihalli Torinossa, Italiassa. Halli rakennettiin vuoden 2006 talviolympialaisia varten, joissa areena toimi pikaluistelukilpailujen näyttämönä. Rakentaminen aloitettiin vuonna 2002, ja työ saatiin päätökseen marraskuussa 2005. Rakennuskustannuksien on arvioitu pyörineen 70 miljoonan euron paikkeilla. Areenaan mahtuu 8&nbsp;500 katsojaa, ja sen suunnittelivat HOKSVE, Studio Zoppini Associati Milanosta sekä Buro Happold.

Olympialaisten jälkeen areenaa on käytetty messutilana yhdessä Lingotto Fieren messukeskuksen kanssa. Tilaa on myös mahdollisuus käyttää luistelutapahtumissa, joiden kapasiteetti on 2&nbsp;000 henkeä.

Vuonna 2006 hallissa pidettiin miekkailun MM-kisat, ja vuonna 2007 rakennuksessa käytiin pikaluistelun maailmancupia. Vuonna 2009 areena isännöi yleisurheilun sisäratojen EM-kisoja, joita varten halliin muokattiin istumapaikat 6&nbsp;600 katsojalle. 

## Aiheesta muualla
*Kuvia Oval Lingottosta
Cherie

**Cyndi Almouzni** (s. 10. lokakuuta 1984 Marseille) on ranskalainen laulaja, joka tuli tunnetuksi kappaleistaan ”Betcha Neva” ja ”I’m Ready”. Hänen singlensä ”Betcha Neva” kuului myös animaatioelokuvassa **, jossa hän itse esitti kappaleen elokuvan aikana. Lisäksi Cherien kappale ”I’m Ready” albumilta *Cherie* ylsi parhaimmillaan Billboardin Hot Dance Club Play -listalla sijalle yksi vuonna 2004.

## Diskografia

### Albumit
* Cherie (2004)

### Singlet
* Betcha Never (2003)
* I'm Ready
* Older Than My Years

## Lähteet

## Aiheesta muualla
*
Skold vs. KMFDM

**Skold vs. KMFDM** on Yhdysvalloissa loppuvuodesta 2008 perustettu yhtye. Yhtyeen jäsenet ovat KMFDM:n ja Marilyn Mansonin entinen jäsen Tim Skold ja KMFDM:n laulaja Sascha Konietzko.

Yhtyeen ensimmäinen albumi ilmestyi huhtikuussa 2009.

## Studioalbumit
* *Skold vs. KMFDM* - 2009

## Aiheesta muualla
* Yhtyeen kotisivut 
* KMFDM:än kotisivut
* Tim Skoldin kotisivut
* Skold vs. KMFDM MySpace
* The Bicycle Music Company -levy-yhtiön sivu
* Skold vs. KMFDM Last.fm
N,N-dimetyylianiliini

**N,N-dimetyylianiliini** eli **N,N-dimetyylifenyyliamiini** (C8H11N) on aromaattinen amiini ja aniliinin johdannainen. Ainetta käytetään kemianteollisuudessa liuottimena ja kemiallisessa synteesissä.

## Ominaisuudet
Huoneenlämpötilassa N,N-dimetyylianiliini on kellertävän väristä nestettä. Aine reagoi herkästi vahvojen hapettimien kanssa. N,N-dimetyylianiliini on palavaa ja palamisessa syntyy muun muassa typen oksideja.

## Valmistus ja käyttö
N,N-dimetyylianiliinia voidaan valmistaa aniliinista ja metanolista happaman katalyytin läsnä ollessa. Rikkihappo, suolahappo, vetybromidi ja vetyjodidi ovat tehokkaimmat katalyytit.
:C_6H_5NH_2 + CH_3OH \rightleftharpoons  C_6H_5N(CH_3)_2 + H_2O

N,N-dimetyyliamiinia käytetään liuottimena, alkylaatioreaktioissa ja reaktioiden vakauttajana. Sitä käytetään vanilliinin ja väriaineiden kuten metyylivioletin valmistuksessa. N,N-dimetyylianiliinia käytetään myös valmistettaessa asetofenoneja, kuten 4,4’-bis(dimetyyliamino)bentsofenonia eli Michlerin ketonia, ja hydroksiasetofenoneja.

## Turvallisuus
Nieltynä aine aiheuttaa myrkytystilan, jonka oireita ovat ihon sinistyminen, huonovointisuus, aistiharhat ja vakavimmissa tilanteissa tajuttomuus. Aine voi nieltynä kulkeutua keuhkoihin ja aiheuttaa keuhkotulehduksen. Aineelle altistuminen voi johtaa methemoglobiinin määrän lisääntymiseen veressä. N,N-dianiliini voi pitkäaikaisen ihokosketuksen seurauksena saada aikaan tulehduksen.

## Lähteet
Manfred Mann (muusikko)

**Manfred Mann** (oik. **Manfred Sepse Lubowitz**, s. 21. lokakuuta 1940 Johannesburg, Etelä-Afrikka) on kosketinsoittaja, joka perusti yhtyeet Manfred Mann ja Manfred Mann's Earth Band.

Lubowitz opiskeli musiikkia ja aloitti uransa Etelä-Afrikassa, mutta muutti 1961 Britanniaan, koska vastusti kotimaansa apartheidia. Hän kirjoitti brittiläiseen jazzlehteen nimimerkillä Manfred Manne, mutta pian nimi lyheni muotoon Manfred Mann. Hän tutustui kosketinsoittaja ja rumpali  Mike Huggiin, jonka kanssa hän perusti 1962 yhtyeen blues-jazzyhtyeen Mann Hugg Blues Brothers. Yhtye teki 1963 levytyssopimuksen EMIn kanssa ja muutti nimensa Manfred Manniksi. Yhtye hajosi 1969, mutta Manfred Mann ja  Mike Hugg perustivat saman tien kokeellisen jazz-rockyhtyeen Manfred Mann Chapter Three. Lyhytikäinen yhtye ehti julkaista kaksi albumia. 1971 syntyi Manfred Mann's Earth Band, joka on yhä elossa ja levyttää. Hän on julkaissut myös omia levyjä nimellä Manfred Mann's Plain Music.

## Vierailut Suomessa
Manfred Mann’s Earth Band on vieraillut usein Suomessa. Helsingissä yhtye on esiintynyt ainakin Tavastialla 10.10.1973. Kulttuuritalon konsertti oli 29.11.1976 , ja Finlandiatalossa yhtye esiintyi 2.4.1979.  Konsertti Tavastialla oli jälleen vuorossa 11.10.1996. 

Vuonna 1974 Manfred Mann’s Earth Band esiintyi Yleisradion tuottamassa Plyysiä ja hyvää musiikkia -Pohjoisvisiosarjan osassa 3. Ohjelma kuvattiin TV1:n Pasilan televisiostudiossa ja lähetettiin Yle TV:1:ssä 5.12.1974. Ohjelma lähetettiin myös Ruotsin, Norjan ja Tanskan televisioissa. 

## Lähteet

## Aiheesta muualla
* Mannfred Mannin sivusto
Hans Edmund Wolters

**Hans Edmund Wolters** (11. helmikuuta 1915 Duisburg – 22. joulukuuta 1991) oli saksalainen lintutieteilijä.

Wolters vietti lapsuutensa Geilenkirchenissä. Toisen maailmansodan jälkeen hän toimi opettajana, kunnes vuonna 1960 sai viran Bonnin Alexander Koenigin eläintieteellisestä tutkimuslaitoksesta ja museosta, jossa hän toimi vapaaehtoisena lintutieteen osastolla. Vuonna 1966 Wolters nimitettiin lintuosaston kuraattoriksi ja myöhemmin ylikuraattoriksi. 1973 hänet nimitettiin lintutieteen osaston johtajaksi professori Günther Niethammerin kuoltua. Vuosina 1974–1979 Wolters toimitti Alexander Koenig Instituten julkaisuja *Bonner zoologisce Beiträge* ja *Bonner zoologische Monographien*. Jäätyään eläkkeelle 1980 Wolters jatkoi lintuosaston avustajana.

Woltersin ensisijainen tutkimusala oli lintujen luokittelu eli taksonomia. Hän tutki pääasiassa varpuslintuja ja etenkin loistopeippojen (*Estrildidae*), kutojien (*Ploceidae*) ja medestäjien (*Nectariniidae*) heimoja. Hänen pääteoksensa oli vuosina 1975–1982 kirjoitettu *Die Vogelarten der Erde*. 1983 hän julkaisi teoksen *Die Vögel Europas im System der Vögel*, jossa hän esitti joitakin korjauksia edelliseen teokseen.

Wolters valittiin Kansainvälisen lintutieteen komitean (International Ornithological Committee) nimistökomitean (Standing Committee on Ornithological Nomenclature) jäseneksi 1982, jossa hän toimi kuolemaansa saakka. 1971 Bonnin yliopisto myönsi Woltersille kunniatohtorin arvonimen. Hänet valittiin American Ornithologists' Unionin kunniajäseneksi 1991.

Wolters nimesi linnuista tainkutojan (*Malimbus ballmanni*) 1974.

## Lähteet
* Muistokirjoitus (''The Auk'' 109.)
Andrei Trefilov

**Andrei Viktorovitš Trefilov** (, s. 31. elokuuta, 1969, Kirovo-Tšepetsk, Neuvostoliitto) on entinen venäläinen jääkiekkomaalivahti ja olympiavoittaja.

## Peliura
Trefilovin peliura alkoi kotikaupunkinsa Kirovo-Tšepetskin laadukkaasta juniorityöstään tunnetussa Olimpijassa ennen siirtymistään Neuvostoliiton pääsarjan Moskovan Dynamoon. Dynamossa Trefilov sai pian vastuuta ja seura voitti kaksi peräkkäistä Neuvostoliiton mestaruutta vuosina 1991 ja 1992. Vahvat esitykset veivät hänet myös Neuvostoliiton jääkiekkomaajoukkueeseen jonka maalilla Trefilov voitti pronssia vuoden 1991 MM-kisoissa Turussa. Mitali jäi Neuvostoliiton viimeiseksi, mutta Trefilovin kirkkain saavutus koitti vasta seuraavana vuonna Itsenäisten valtioiden yhteisönä esiintyneen joukkueen voittaessa Albertvillen olympialaisissa kultaa. Trefilovin aikaa sekä Dynamossa että maajoukkueessa määritti kilpailu molemmissa joukkuetoverina esiintyneen Mihail Štalenkovin kanssa.

Edellistenkin talviolympialaisten isäntäkaupunki tuli Trefiloville pian tutuksi sillä Calgary Flames oli varannut hänet edellisvuonna NHL-liigaan Dynamon esiinnyttyä sarjan joukkueita vastaan voitokkaasti Super Seriesissa Trefilov tähtenään. Calgaryssa menestystä ei kuitenkaan löytynyt ja kolmen kauden aikana tilille kertyi joukkueessa vain 15 ottelua osin vakavista loukkaantumisistakin johtuen. Matka taalajäillä jatkui samoissa loukkaantumisten sävyttämissä merkeissä myös Buffalo Sabresin ja Chicago Blackhawksin paidoissa ennen lyhyttä paluuta Calgaryyn NHL-uran päätteeksi. Trefilov pelasi vielä yhden kauden IHL-liigan Chicago Wolvesissa voittaen mestaruuden ja valittiin samalla sarjan arvokkaimmaksi pelaajaksi.

Vuoden 2000 kesällä matka jatkui Saksan DEL-liigaan Düsseldorfer EGn riveihin, vaikka vanhat vammat uusiutuivatkin yhä toistuvasti pelasi Trefilov Düsseldorfissa kuusi Pohjois-Amerikan vuosiin verrattuna melko ehjää kautta ja jo ensimmäisellään hänet valittiin liigan parhaaksi pelaajaksi. Viimeiseksi saavutukseksi jäi Saksan cupin voitto keväällä 2006, Trefilov päätti sen jälkeen pelaajauransa Düsseldorfin perinteisen Brehmstraßen jäähallin jäähyväisottelussa ja toimii nykyään maalivahtivalmentajana sekä pelaaja-agenttina.

## Lähteet
* 
*
Hilse II

**Hilse II** on vuonna 1979 levytetty neljän yhtyeen, Vandaalien, Hurskaan, Tinnerin ja S. I. G:in, yhteisalbumi. Osa kappaleista on julkaistu *[[Hilselp]]*:n CD-version bonuskappaleina.

## Kappaleet
A-puoli
# Vandaalit: En ole nainen 3:34
# Vandaalit: Rock'n'rollin juhlaa 2:15
# Vandaalit: Kaikkein komein 2:07
# Vandaalit: Pakkopaita 1:44
# Hurskas: Hurskaat putoo ylöspäin 3:08
# Hurskas: Eduskuntasika 3:02
# Hurskas: Amerikkalainen painajainen 2:10
# Hurskas: Työ on vapautta 3:44
B-puoli
# Tinneri: Elämää valheiden keskellä 1:55
# Tinneri: Mustavalkoinen maailma 2:26
# Tinneri: Takaisin sähkötuoliin 1:40
# Tinneri: Sulla on se fiilis 3:04
# S.I.G.: Väkivaltaa 3:29
# S.I.G.: Tänä yönä 3:17
# S.I.G.: Kartsalla 4:57
# S.I.G.: Lauantaina 3:28

## Yhtyeet
Vandaalit: 
* Vesa Häkli, laulu 
* Piitsi Huhtakallio, kitara
* Klide Pelkonen, kitara
* Sepi Rautiainen, basso
* Ari lindroos, rummut

Hurskas: 
* Johnny Hurskas, laulu
* Pete Manninen, kitara
* Hune Huovinen, basso
* Aku Räsänen, rummut

Tinneri: 
* Seppo Seppälä, laulu
* Kari Seppälä, kitara
* Kari Hakala, kitara
* Reijo Laine, basso
* Jari Salmela, rummut

S.I.G.: 
* Matti Inkinen, laulu
* Timo Kilpinen, kitara
* Rauno Linja-aho, kitara
* Ari Hemmilä, basso
* Juha Oksanen, koskettimet
* Matti Ranta, rummut

## Aiheesta muualla
* YÄK-02 Suomen äänitearkiston tietokannassa vuosilta 1901–1999
Hankuri

**Hankuri** on kylä Punkalaitumella Murroharjuntien varrella, noin viisi kilometriä Punkalaitumen keskustasta valtatie 2:n suuntaan.

Hankurissa on matkailuyritys Kokkon kota, joka on juhlien ja pitotapahtumien järjestyspaikka. Hankurissa on myös toinen pitotapahtumien järjestyspaikka ja museo, 200 vuotta vanha Myllypirtti koskipaikalla Punkalaitumenjoen rantatörmällä. 

Hankurin alueeseen voidaan laskea myös Porttikallio. Porttikallio on paikallinen hiihto- ja kuntoilukeskus. Alueella on kymmeniä kilometrejä valaistuja hiihto- ja lenkkipolkuja. 

## Lähteet
Ettore Arrigoni degli Oddi

**Ettore Arrigoni degli Oddi** (1867–1942) oli italialainen kreivi ja lintutieteilijä.

Arrigoni oli Italian 1900-luvun alun johtava lintutieteilijä. Hän ajoi myös lintujen suojelua ja vaikutti 1920-luvulla Italian metsästyslakeihin ja -asenteisiin.

Arrigoni julkaisi vuonna 1902 teoksen *Atlante ornitologico* (Ulrico Hoepli, Milano), 1926 *Testo esplicativo ed illustrativo delle disposizioni vigenti in materia venatoria* (Tip. Seminario, Padova) ja 1929 *Ornitologia Italiana* (Ulrico Hoepli, Milano).

Arrigoni nimesi linnuista tikliin (*Carduelis carduelis*) alalajin *tschusii* ja käpytikan (*Dendrocopos major*) alalajin *harterti* vuonna 1902.

## Lähteet
* Kirjaesittely (''The Auk'' 46.) 

### Viitteet
Harry Hyland

**Harry Hyland** (2. tammikuuta 1889 – 2. elokuuta 1969) oli kanadalainen jääkiekkoilija, joka pelasi Ottawa Senatorsissa ja Montreal Wanderersissa.

Hyland johti Montreal Wanderersin Stanley Cupin voittoon kaudella 1909-10. Hän teki kaudella kahdeksan maalia Quebec Bulldogsia vastaan kaudella 1912-13. Hänet hyväksyttiin Hockey Hall of Fameen vuonna 1962.

## Palkinnot
*1962 – pääsi Hockey Hall of Fameen
*1909–10 – Stanley Cup

## Katso myös
* Luettelo vähintään viisi maalia yhdessä ottelussa tehneistä NHL-jääkiekkoilijoista

## Aiheesta muualla
*
Luis Alberto Monge

**Luis Alberto Monge Álvarez** (29. joulukuuta 1925 – 29. marraskuuta 2016) oli costaricalainen Kansallisen vapautuspuolueen () poliitikko, joka toimi maansa presidenttinä vuosina 1982–1986. 

Häntä edelsi Rodrigo Carazo Odio ja seurasi Óscar Arias Sánchez. Ennen nousuaan presidentiksi hän oli istunut Lakiasäätävän kokouksen jäsenenä ja toiminut maansa Israelin-suurlähettiläänä.

## Lähteet
Mickey Roach

**Mickey Roach** (1. toukokuuta 1895 – 1. huhtikuuta 1977) oli yhdysvaltalainen jääkiekkoilija. Hän pelasi kahdeksan kautta National Hockey Leaguessa Toronto St. Patsissa, Hamilton Tigersissä ja New York Americansissa. Hän syntyi Bostonissa.

## Katso myös
* Luettelo vähintään viisi maalia yhdessä ottelussa tehneistä NHL-jääkiekkoilijoista
Willy Lindström

**Willy Lindström** (s. 5. toukokuuta 1951) on entinen ruotsalainen jääkiekkoilija. Hän pelasi NHL-seuroissa Winnipeg Jets, Edmonton Oilers ja Pittsburgh Penguins. Ruotsissa hän pelasi Västra Frölunda HC:ssa ja Brynäs IF:ssa. Hän on voittanut kaksi Stanley Cupia Edmonton Oilersissa vuosina 1984 ja 1985.

Willy Lindströmin poika on jääkiekkoilija Liam Lindström.

## Katso myös
* Luettelo vähintään viisi maalia yhdessä NHL-ottelussa tehneistä pelaajista

## Lähteet
*
Rodrigo Carazo Odio

**Rodrigo José Ramón Francisco de Jesús Carazo Odio** (27. joulukuuta 1926 – 9. joulukuuta 2009) oli costaricalainen kristillisdemokraattipoliitikko. Hän toimi maansa presidenttinä vuosina 1978–1982. Näiden vuosien aikana hän muun muassa perusti Rauhanyliopiston. Hänen seuraajakseen presidenttinä nousi Luis Alberto Monge.

## Lähteet
Dimítris Diamantídis

**Dimítrios ”Dimítris” Diamantídis** (, s. 6. toukokuuta 1980 Kastoriá) on kreikkalainen koripalloilija. Hän pelasi myös Kreikan maajoukkueessa. Diamantídis on vasenkätinen ja pystyy pelaamaan 1- ja 2-paikkaa.

## Saavutukset
* 4-kertainen Kreikan liigan MVP: 2004, 2006, 2007, 2008
* 3-kertainen Kreikan liigan Playoffs MVP: 2006, 2007, 2008
* 4-kertainen Kreikan liigan mestari: 2005, 2006, 2007, 2008
* 7-kertainen Kreikan cupin voittaja: 2005, 2006, 2007, 2008, 2009, 2012, 2013
* 5-kertainen Euroliiga Vuoden puolustuspelaaja: 2005, 2006, 2007, 2008, 2009
* 3-kertainen Euroliiganmestari: 2007, 2009, 2011
* Kreikan liigan syöttökuningas 2007
* All-Euroleague First Team 2007
* Euroliigan loppuottelun MVP-palkinto 2007
* Mr. Europa European Player of the Year 2007
* Kreikan cupin MVP 2009

### Maajoukkue
* Hopeaa Kreikan maajoukkueessa: 2001 Välimeren kilpailuissa
* Kultaa Kreikan maajoukkueessa: 2005 Euroopan mestaruus-kilpailuissa
* 1-time All-Eurobasket Team: 2005 Euroopan mestaruus-kilpailuissa
* Hopeaa Kreikan maajoukkueessa: Koripallon MM-kisat 2006

## Aiheesta muualla

* Diamantídis Euroliigan sivuilla
José Figueres Ferrer

**José María Hipólito Figueres Ferrer** (25. syyskuuta 1906 – 8. kesäkuuta 1990) oli costaricalainen Kansallisen vapautuspuolueen poliitikko. Hän toimi maansa presidenttinä vuosina 1948–1949, 1953–1958 ja 1970–1974. 

Hän oli merkittävä uudistaja, joka muun muassa lakkautti maan armeijan ja antoi naisille äänioikeuden.

Figueres Ferrerin poika José María Figueres toimi Costa Rican presidenttinä 1994–1998. 

## Lähteet
Alfred Lépine

**Alfred Lépine** (30. heinäkuuta 1901 – 2. elokuuta 1955) oli kanadalainen jääkiekkoilija. Hän syntyi Sainte-Anne-de-Bellevuessa, Quebecissa.

Lépine pelasi NHL:ssä vuosina 1925–1939. Sinä aikana hän pelasi Montreal Canadiensissa voittamalla kaksi Stanley Cupia vuosina 1930 ja 1931. Hän pelasi 500 peliä Montrealissa.

## Katso myös
* Luettelo vähintään viisi maalia yhdessä NHL-ottelussa tehneistä pelaajista
Tess

**Tess** tai **TESS** voi tarkoittaa ainakin seuraavia:

## Etunimenä
* Tess Gerritsen, (s. 1953) amerikankiinalainen jännityskirjailija
* Tess Harper, (s. 1950) yhdysvaltalainen näyttelijä
* Tess Mattisson, (s. 1978) ruotsalainen laulaja
* Tess Slesinger, (1905−1945) yhdysvaltalainen kirjailija ja elokuvakäsikirjoittaja

## Elokuvia
* Tess – viattomuuden tarina, draamaelokuva vuodelta 1979

## Avaruus
* Transiting Exoplanet Survey Satellite, (TESS) eksoplaneettoja etsivä satelliitti
Syd Howe

**Syd Howe** (18. syyskuuta 1911 – 20. toukokuuta 1976) oli kanadalainen jääkiekkoilija. Hän pelasi 17 kautta NHL:ssä seuroissa Ottawa Senators, Philadelphia Quakers, Toronto Maple Leafs, St. Louis Eagles ja Detroit Red Wings.

## Palkinnot ja saavutukset
*1936 – Stanley Cup
*1937 – Stanley Cup 
*1943 – Stanley Cup 
*1965 – Hockey Hall of Fame

## Katso myös
* Luettelo vähintään viisi maalia yhdessä NHL-ottelussa tehneistä pelaajista
Red Green

**Red Green** (12. joulukuuta 1899 – 25. heinäkuuta 1966) oli kanadalainen jääkiekkoilija. Hän oli pelipaikaltaan vasen laitahyökkääjä. Green pelasi kuusi kautta NHL:ssä seuroissa Hamilton Tigers, New York Americans ja Boston Bruins. Hän voitti Stanley Cupin vuonna 1929 Bostonin paidassa.

## Katso myös
* Luettelo vähintään viisi maalia yhdessä NHL-ottelussa tehneistä pelaajista
Sormiluu

**Sormien luut** ovat luita, jotka muodostavat sormien luisen tukirangan. Ihmisen kaikissa sormissa on kolme luuta paitsi peukalossa, jossa on vain kaksi.

Sormiluut ovat **sormen tyvijäsen** (), **sormen keskijäsen** (*phalanx media*, puuttuu peukalosta) sekä **sormen kärkijäsen** (*phalanx distalis*). Sormiluut ovat pitkulaisia, ja niiden osia ovat tyvi (*basis*) proksimaalisesti, pää (*caput*) distaalisesti ja näiden välissä runko (*corpus*).

## Niveltyminen
Kukin tyvijäsen niveltyy kämmenluuhun tyvinivelellä (MP-nivel) sekä keskijäseneen keskinivelellä (PIP-nivel). Keskijäsen ja kärkijäsen niveltyvät toisiinsa kärkinivelellä (DIP-nivel). 

Tyvinivel sallii koukistuksen ja ojennuksen, loitonnuksen ja lähennyksen, sirkumduktion ja rajoitetusti kiertoliikkeen. Tyvinivel on ellipsoidinivel eli munamainen nivel, mutta periaatteessa kuitenkin pallonivel.

Keski- ja kärkinivel ovat rakenteeltaan samanlaisia sarananiveliä. Ne sallivat vain koukistuksen ja ojennuksen. Näissä nivelissä proksimaalisemman sormiluun distaalipäässä on lievästi kupera nivelpinta, distaalisemman sormiluun tyvessä taas kovera vastapinta. 

## Lähteet

*
Et s’il fallait le faire

**"Et s’il fallait le faire"** () on ranskalaisen laulajattaren Patricia Kaasin laulu ja ensimmäinen single hänen uudelta albumilta *Kabaret*. Se oli myös Ranskan edustuskappale Eurovision laulukilpailussa 2009 Moskovassa. Laulun on säveltänyt Anse Lazio ja Fred Blondin.

Laulu julkaistiin 1. helmikuuta 2009.

Koska Ranska kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 25 maan joukosta sijalle 8.
## Lähteet
Saku Pesonen

**Saku Pesonen** (s. 30. marraskuuta 1985 Lappeenranta) on suomalainen jalkapallovalmentaja ja entinen maalivahti. Hän on pelannut Veikkausliigaa FC Lahdessa (2006–2007) ja Hakassa (2010–2012).

Pesonen on Joutsenon Kullervon kasvatti. Pelattuaan useita kausia toisen joutsenolaisjoukkueen FC Panttereiden maalilla Kakkosta ja Kolmosta hän siirtyi kaudeksi 2006 Veikkausliiga-joukkue FC Lahteen. Hän toimi pääasiassa puolalaisen Michał Sławutan varamiehenä ja pelasi kahden kauden aikana neljä liigaottelua. Liigadebyyttiinsä Pesonen teki 22. lokakuuta 2006 ottelussa Tampere Unitedia vastaan. Kaudella 2007 hän kuului Liigacupin voittaneeseen joukkueeseen.

Kaudeksi 2008 Pesonen siirtyi Ykkösessä pelanneeseen FC Hämeenlinnaan, jossa tiedossa oli enemmän peliaikaa. Hänet valittiin kesäkuussa sarjan kuukauden pelaajaksi.

Pesosen hyvät otteet Ykkösessä herättivät jälleen liigajoukkueiden kiinnostuksen, ja kaudeksi 2009 hän teki sopimuksen Hakan kanssa. Kevättalvella 2009 hän pelasi Hakan riveissä Liigacupia, mutta pääosan kaudesta hän vietti edelleen Ykkösessä FC Hämeenlinnan maalilla. Tammikuussa 2010 Pesonen ja Haka tekivät kaksivuotisen jatkosopimuksen. Janne Korhosen lähdettyä Hakasta kesken kauden 2010 Pesosesta tuli joukkueen ykkösmaalivahti. Hänet valittiin Valkeakosken kaupungin parhaaksi pelaajaksi vuonna 2013. Hän kuului kaudesta 2014 alkaen joukkueen kapteenistoon.

Kaudeksi 2016 palasi Joutsenoon ja Kultsu FC:n joukkueeseen.

## Lähteet

## Aiheesta muualla
* Saku Pesonen Veikkausliigan sivustolla
Corbett Denneny

**Corbett Denneny** (25. tammikuuta 1894 – 16. tammikuuta 1963) oli kanadalainen jääkiekkoilija, joka pelasi pääsarjassa vuosina 1912–1931. Hän pelasi yhdeksän kautta NHL:ssä seuroissa Toronto Arenas, Toronto St. Pats, Hamilton Tigers ja Chicago Black Hawks. Hän pelasi myös PCHA:ssa Vancouver Maroonsissa ja WCHL:n Saskatoon Sheiksissä. Hän voitti Stanley Cupin kaksi kertaa Toronton paidassa.

## Katso myös
* Luettelo vähintään viisi maalia yhdessä NHL-ottelussa tehneistä pelaajista
Maccabi Tel Aviv BC

**Maccabi "Playtika" Tel Aviv** () on israelilainen koripalloseura. Se on yksi Euroopan menestyneimmistä seuroista. Seura on osa suurta Maccabi Tel Aviv urheiluseuraa. Se on hallinnut Isralin sarjaa voittaen muun muassa 23 peräkkäistä mestaruutta vuosina 1970–1992.

## Historia
Emäseura Maccabi Tel Aviv aloitti koripallotoiminnan 1930-luvulla ennen kuin Ligat HaAl oli perustettu. Kun Israelin koripalloliiga perustettiin vuonna 1954, voitti Maccabi ensimmäisen mestaruutensa. Vuonna 1958 joukkue lähti pelaamaan kansainvälisiä pelejä ja ensimmäinen Euroopan mestaruus tuli vuonna 1977. Pienoista symboliikkaa oli myös ilmassa, kun Maccabi voitti semifinaaleissa CSKA Moskovan. Kylmän sodan aikana Neuvostoliitto oli nimittäin nimittänyt Israelia vihollisekseen, jonka takia voitto CSKA:sta oli voitto koko Israelille. Seuraava suurempi mestaruus tuli 1980, kun seura voitti Intercontinental Cupin. Kaudella 1980–1981 Maccabi voitti Euroopan mestaruuden uudestaan.

1990-lukua voidaan pitää eräänlaisena pimeänä aikana seuralle, sillä seuran yli 20 vuoden mestaruusputki katkesi kun Hapoel Galil Elyon voitti Israelin mestaruuden vuonna 1993. Maccabi onnistui ainoastaan kertaalleen menemään neljän parhaan joukkoon Euroliigassa.

2000-luvulla Maccabi palasi Euroopan kirkkaimpaan eliittiin voittamalla Euroopan mestaruuden vuosina 2001, 2004 ja 2005. Euroliigan-kausi 2008–2009 oli seuralta taas vaisu, sillä se sijoittui ainoastaan 16 parhaan joukkoon. Toisaalta se palasi Israelin liigassa voittojen tielle.

## Entisiä pelaajia

## Aiheesta muualla

*Virallinen kotisivu 
*Maccabi Euroliigan sivuilla
Robert Kiyosaki

**Robert Toru Kiyosaki** on amerikanjapanilainen liikemies. Hän toimi liike-elämän parissa 1980- ja 1990-lukujen taitteessa. Hän jäi eläkkeelle taloudellisesti riippumattomana 47-vuotiaana. Kiyosaki on perustanut lukuisia yrityksiä elämänsä aikana. Sijoittamisessa hän on keskittynyt kiinteistöihin. Sijoitusalan lisäksi Kiyosaki on kirjoittanut talousaiheisia kirjoja muun muassa verkostomarkkinoinnista. Vuonna 2011 Kiyosaki julkaisi kirjan sijoitusneuvoista yhdessä Donald Trumpin kanssa.

Kiyosakin ja hänen yhteistyökumppaniensa kirjoja on myyty yhteensä yli 24 miljoonaa kappaletta. Ensimmäistä menestysteosta *Rich Dad, Poor Dad* myytiin vuosina 1998-2004 neljä miljoonaa kappaletta, ja se oli pitkään myyntilistojen kärjessä.

Yksi Kiyosakin yrityksistä hakeutui konkurssiin vuonna 2012.

## Kiyosakin mielipiteet talouselämästä
Kiyosakin mielipiteet sijoittamisesta ovat kiistanalaisia ja poikkeavat monien muiden taloustieteen asiantuntijoiden mielipiteistä. Kiyosaki vähättelee hajauttamisen hyötyjä sijoittamisessa ja suosittelee sijoitusten keskittämistä riskeistä huolimatta. Hän on myös tullut tunnetuksi verkostomarkkinoinnin tukijana.

## Lähteet
Tainkutoja

**Tainkutoja** (*Malimbus ballmanni*) on kutojien heimoon kuuluva afrikkalainen varpuslintu.

## Esiintyminen
Tainkutoja elää Länsi-Afrikassa Norsunluurannikolla, Liberiassa ja Sierra Leonessa sekä mahdollisesti Guineassa. Pääesiintymisalue on Liberian ja Norsunluurannikon rajalla, jossa arvioidaan elävän 20&nbsp;000–50&nbsp;000 yksilöä. Laji on vaarassa hävitä metsänhakkuiden sekä asutuksen ja maanviljelyn laajentumisen seurauksena.

## Elinympäristö
Alavien maiden sademetsät 8–20 metrin korkeudella merenpinnasta.

## Lisääntyminen
Lajin tärkein lisääntymiskausi on loka-marraskuussa ja toinen lyhyt lisääntymiskausi on heinä-elokuussa.

## Ravinto
Laji on hyönteissyöjä.

## Lähteet
Raduga (satelliitti)

**Raduga-1** () eli **Globus**-satelliitit ovat venäläisiä sotilaallisia geostationaarisen radan tietoliikennesatelliitteja, jotka otettiin käyttöön 1989.
Niiden edeltäjiä olivat vuonna 1975 käyttöön otetut Gran (Raduga) -tietoliikennesatelliitit. Näitä satelliitteja rakennettin 34 (2 laukaisua epäonnistui).
 
Satelliitit toimivat geostationaarisella kiertoradalla muodostaen "JeSSS-2 Jedinaja Sistema Sputnikovoi Svjazi" -satelliittitietoliikennejärjestelmän. Satelliiteissä on kuusi C-taajuuskaistalla toimivaa transponderia ja ne voivat välittää tietoa myös mobiilien vastaanottimien tarpeisiin.

Satelliitit valmistaa NPO Prikladnoi Mehaniki eli NPO PM -yhtiö (aiemmin suunnittelutoimisto). Satelliittien toiminta-aika on kolme vuotta. Ne painavat 2&nbsp;300&nbsp;kg.
 
## Laukaisut
* 21.6.1989, Raduga-1 1 eli Globus 11L, Proton-K Blok-DM-2, Baikonur  
* 27.12.1990, Raduga-1 2 eli Globus 12L, Proton-K Blok-DM-2, Baikonur  
* 8.2.1994, Raduga-1 3 eli Globus xxL, Proton-K Blok-DM-2, Baikonur  
* 28.2.1999, Raduga-1 4 eli Globus 14L, Proton-K Blok-DM-2, Baikonur  
* 28.8.2000, Raduga-1 5 eli Globus 15L, Proton-K Blok-DM-2, Baikonur  
* 6.10.2001, Raduga-1 6 eli Globus 16L, Proton-K Blok-DM-2, Baikonur  
* 27.3.2004, Raduga-1 7 eli Globus 17L, Proton-K Blok-DM-2, Baikonur  
* 28.2.2009, Raduga-1 8 eli Globus 18L, Proton-K Blok-DM-2, Baikonur 

## Lähteet
* Gunter's Space Page
Jaana Lyytikäinen

**Jaana Lyytikäinen** (s. 22. lokakuuta 1982 Kuopio) on suomalainen jalkapalloilija. Hän pelaa Åland Unitedin liigajoukkueessa ja Suomen maajoukkueessa.

Lyytikäinen on aiemmin pelannut Kuopion MimmiFutiksessa, FC Hongassa ja PK-35 Vantaalla. Hän on voittanut kolme Suomen-mestaruutta FC Hongan ja yhden PK-35:n paidassa. Maajoukkueeseen Lyytikäinen nousi ensi kerran vuonna 2007 ja hän on pelannut lokakuun 2013 loppuun mennessä kaikkiaan 37 maaottelua ja tehnyt niissä kaksi maalia. Vuoden 2013 EM-kilpailuissa hän pelasi kaksi ottelua.

## Lähteet
Nenä-mahaletku

**Nenä-mahaletku** on taipuisa katetri, jota työnnetään jompaankumpaan sieraimeen nenänielun ja ruokatorven kautta mahalaukkuun. Letku on joko kumia tai muovia. 

Nenä-mahaletkun asettaminen voi mahdollistaa esimerkiksi:
* lääkeannoksen tai ravintoaineiden antamisen, 
* mahalaukun sisällön aspiroimisen

## Lähteet
EarthCARE

**EarthCARE** (Earth Clouds, Aerosols and Radiation Explorer) on Euroopan avaruusjärjestön kaukokartoitussatelliitti, jonka suunnittelu- ja rakennusvaihe alkoi vuoden 2009 alussa. ESA on ilmoittanut, että satelliitti laukaistaan elokuussa 2019. Se on ESAn 1990-luvulla aloittaman Living Planet -ohjelman Earth Explorer -satelliitti.  Satelliitti tutkii maan lämpösäteilyn tasapainoa. Se mittaa pysty- ja vaakasuunnassa pilvien ja ilmakehän aerosolien jakaumaa. 

Satelliitin suunnittelu ja rakentaminen tilattiin 27. toukokuuta 2008 saksalaiselta Astriumilta. Satelliitin hinta oli 263 miljoonaa euroa. Satelliittiohjelma toteutetaan yhteistyössä Japanin avaruusjärjestön JAXAn kanssa. Vuoden 2011 alussa satelliitin hinta on 800 miljoonaa dollaria, esim. 190 miljoonan dollarin kustannuylitys on syntynyt lasermittalaitteen ongelmista. 
 
Satelliitti lentää aikanaan 400 kilometriä korkealla naparadalla, jonka inklinaatio on 97 astetta. Satelliitti painaa noin 2&nbsp;000 kilogrammaa. Sillä on neljä instrumenttia: 
* Atmospheric Lidar on ilmakehää luotaava lidar
* Broad-Band Radiometer on laajakaistainen radiometri
* Multi-Spectral Imager (MSI) on monella ilmakehästä säteilevällä taajuuskaistalla kuvaava spektrometri. Englantilainen, Astriumin omistama, Surrey Satellite Technology Ltd (SSTL) toteuttaa EADS Astriumin GmbH:n kanssa tämän laitteen, jonka hinta on 30 miljoonaa euroa. 
* Cloud Profiling Radar (JAXA rahoittaa ja toteuttaa tämän) on pilviä tutkiva tutka
 
Projektin päällikkönä ESAssa toimii Alain Lefebvre. 

## Lähteet

## Aiheesta muualla
* ESAn EarthCARE-sivut
* Astriumin EarthCARE-sivu
Punch Broadbent

**Punch Broadbent** (13. heinäkuuta 1892 – 5. maaliskuuta 1971) oli kanadalainen jääkiekkoilija, joka pelasi seuroissa Ottawa Senators, Montreal Maroons ja New York Americans.

Broadbent syntyi Ottawassa ja meni naimisiin Leda Fitzimmonsin kanssa. Heillä on yksi tytär, Sally Ann Broadbent. Vuonna 1962 Broadbentistä tuli Hockey Hall of Famen jäsen.

## Tilastot

## Katso myös
* Luettelo vähintään viisi maalia yhdessä NHL-ottelussa tehneistä pelaajista

## Lähteet
Vihermarakatit

**Vihermarakatit** (*Chlorocebus*) on vanhan maailman häntäapinoiden suku. Sitä tavataan laajalla alueella Saharan eteläpuolisessa Afrikassa. Useimmat lajit elävät pääasiassa savanneilla, mutta dryasmarakatti (*Chlorocebus dryas*) elää alavissa sademetsissä. 

## Luokittelu
Aiemmin vihermarakatit luettiin marakattien sukuun (*Cercopithecus*), mutta molekyylitutkimusten perusteella ne ovat läheisempää sukua suvuille *[[Allochrocebus]]* ja *[[Erythrocebus]]* kuin varsinaisille marakateille. Vihermarakatteihin ja marakatteihin johtaneet kehityslinjat erkanivat toisistaan arviolta noin kahdeksan miljoonaa vuotta sitten.

Vihermarakattien seitsemästä lajista kuusi muodostaa lajikompleksin, jota on aiemmin pidetty yhtenä lajina *Chlorocebus aethiops*. Sillä katsottiin olevan viisi tai kuusi alalajia, jotka risteytyvät yleisesti keskenään. Nykyisen tiedon mukaan risteytyminen nykyaikana on kuitenkin niin vähäistä, että kuutta parapatrista lajia on syytä pitää erillisinä. Sen sijaan muinaisina aikoina on tapahtunut runsaasti geenivirtaa lajien välillä. Ilmaston ailahtelut Afrikassa ovat luultavasti aiheuttaneet sen, että populaatiot ovat toistuvasti joutuneet erilleen ja yhdistyneet jälleen.

Dryasmarakatti (*Chlorocebus dryas*) on huonosti tunnettu laji, joka on alettu lukea vihermarakattien sukuun muita lajeja myöhemmin. Kun laji alun perin löydettiin, sitä pidettiin dianamarakattina (*Cercopithecus diana*), ja myöhemmin se sai lajistatuksen marakattien suvussa. Uudet tutkimukset ovat kuitenkin osoittaneet, että se poikkeavasta ulkonäöstään ja levinneisyydestään huolimatta kuuluu vihermarakattien sukuun.

Geenitutkimukseen perustuvan tiedon mukaan vihermarakatteja on seitsemän lajia:

* Grivetti (*Chlorocebus aethiops*)
* *[[Chlorocebus cynosuros]]*
* *[[Chlorocebus djamdjamensis]]*
* Dryasmarakatti (*Chlorocebus dryas*)
* Vervetti (*Chlorocebus pygerythrus*)
* *[[Chlorocebus sabaeus]]*
* Tantalusmarakatti (*Chlorocebus tantalus*)

## Lähteet
Don Murdoch

**Don Murdoch** (s. 25. lokakuuta 1956 Cranbrook) on entinen jääkiekkoilija. Murdoch pelasi juniorina Medicine Hat Tigersissa ja siirtyi sen jälkeen New York Rangersiin saamalla 56 pistettä 59 pelissä.

Murdoch muistetaan myös viiden maalin tekemisestä yhdessä ottelussa. Pelaajauransa jälkeen Murdochista tuli Tampa Bay Lightningin kykyjenetsijä.

## Katso myös
* Luettelo vähintään viisi maalia yhdessä NHL-ottelussa tehneistä pelaajista
Skerkin matalikon taistelu

**Skerkin matalikon taistelu** oli Britannian kuninkaallisen laivaston ja Italian kuninkaallisen laivaston Palermosta Bizertaan Pohjois-Afrikkaan purjehtineen saattueen välinen taistelu toisessa maailmansodassa.

## Tausta
Amiraliteetti piti Bônen niemimaata tarpeelliseksi turvallisena perustaakseen 30. marraskuuta 1942 kontra-amiraali C. H. J. Harcourtin alaisuuteen Force Q:n, johon kuuluivat risteilijät ''HMS Aurora'', ''HMS Argonaut'' ja ''HMS Sirius'' sekä hävittäjät *[[HMAS Quiberon]]* ja *[[HMS Quentin]]*.

Force Q lähti 1. joulukuuta merelle saatuaan tiedon Napolista lähteneestä saattueesta.

## Akselivaltojen huoltosaattue
Napolista Bizertaan matkalla olleen saattueen (**Huoltosaattue ”H”**) muodostivat italialaiset kauppa-alukset *Aventino* (3794 brt), *Puccini* (2422 brt) ja *Aspromonte* (976 brt) sekä saksalainen *KT1* (850 brt). Alusten lastina oli joukkoja, 88 millimetrin ilmatorjuntatykkejä, panssarivaunuja sekä muita ajoneuvoja. Saattueen suojana olivat hävittäjät *[[RN Nicoloso Da Recco|Nicoloso Da Recco]]* (lippu), *[[RN Folgore (1931)|Folgore]]* ja *[[RN Camicia Nera (1937)|Camicia Nera]]* sekä torpedoveneet *[[RN Clio|Clio]]* ja *[[RN Procione|Procione]]*.

## Kohtaaminen

Saksalainen lentokone havaitsi Force Q:n merellä ja ilmoitti aluksista. Samanaikaisesti italialaiset havaitsivat saattuettaan seuraavien lentokoneiden viestit aluksille. Merellä olleista neljästä akselivaltojen saattueesta kaksi palasi lähtösatamaan, yksi ohjattiin Pantelleriaan, mutta saattue ”H” jatkoi matkaansa kääntyen kohti itää torpedoveneiden saattamana.

Force Q sai saattueesta tutkahavainnon hieman puolenyön jälkeen noin 60 mailia Bizertasta koilliseen. Force Q lähestyi saattuetta 20 solmun nopeudella ja avasi tulen noin kello 00.37 kohti KT 1:tä 1500 jaardin etäisyydeltä. Kontra-amiraali Harcourt käytti aiemmin Agnewin Duisburg saattuetta vastaan käyttämää piiritystaktiikkaa. Saattueen kauppa-alukset kääntyivät ja pyrkivät takaisin Sisiliaan ja hävittäjät aloittivat epätoivoisen hyökkäyksen ylivoimaista brittiosastoa vastaan. Kaksi hävittäjää laukaisi torpedonsa ja kaikki avasivat tulen tykeillään.

Force Q:n poistuessa kello 01.30 upottamatta oli vain yksi saattueen kauppa-aluksista ja se jouduttiin itse upottamaan vaurioiden vuoksi. Lisäksi hävittäjä *Folgore* upposi taistelussa, hävittäjä *Nicoloso Da Recco* vaurioitui pahoin samoin kuin torpedovene *Procione*. *Nicoloso da Recco* jouduttiin hinaamaan Sisiliaan. Alusten mukana menehtyi 2&nbsp;200 sotilasta ja merimiestä 3&nbsp;000 mukana olleesta.

## Taistelun jälkeen
Force Q:n ollessa paluumatkalla se joutui saksalaisen torpedokoneen kohteeksi. Osastosta upposi hävittäjä *HMS Quentin*.

## Lähteet
*
* 
*
*

### Viitteet

## Aiheesta muualla
*Skerkin matalikon taistelu
Vuorovesienergia

**Vuorovesienergia** eli **vuorovesivoima** on vuoroveden hyödyntämiseen perustuva energiantuotantomuoto.

## Käytössä olevia vuorovesivoimaloita
Maailman toiseksi suurin käytössä oleva vuorovesivoimala on rakennettu 1966, ja se sijaitsee Ranskassa Rancejoen suulla Bretagnen pohjoisrannikolla. La Rancen vuorovesivoimalan pato on 750 metriä pitkä, ja sen teho on 240 megawattia. Padolla säädellään vedenpinnan tasoa, ja padossa veden potentiaalienergia muutetaan liike-energian kautta sähköksi vesiturbiineilla vesivoimalan tavoin. Alun perin suuri ja kallis laitos on muuttunut kannattavaksi, ja sillä tuotettu sähkö on halvempaa kuin ydinvoimalassa tuotettu.

Etelä-Koreassa otettiin vuonna 2011 käyttöön teholtaan hieman La Rancen voimalaa suurempi, maailman suurimmaksi noussut 245&nbsp;MW:n Sihwajärven vuorovesivoimala.

Myös Pohjois-Irlannissa toimii kaupallisesti kannattava vuorovesivoimala. Siellä vuorovesivirtaa hyödyntävä voimala on sijoitettu Strangford Loughin kapeaan salmeen suurehkon vuonon suulle, jonka salmen läpi käy voimakas vuorovesivirta kahden vuorokautisen nousu- ja laskuveden aikana. Marine Current Technologiesin rakentama SeaGen-niminen laitos koostuu kahdesta 16-metrisestä, vedenalaista roottorista ja tuottaa teoriassa 1,2&nbsp;MW. Tällaisen voimalan hinta on nykyään 4,5–5,2 miljoonaa euroa megawatilta. Vuorovesivoimaloita ovat rakentaneet myös Hammerfest Strom Norjassa ja Verdant Power New Yorkissa. Useita muitakin hankkeita on suunnitteilla.

## Severnin vuorovesivoimalan suunnitelma
Ison-Britannian BWEA:n mukaan maan vuorovesipotentiaali on 34 prosenttia käytetystä sähköstä. Britannian suurimman joen Severnin suistoon suunnitellaan vuorovesivoimalaa, joka tuottaisi 17&nbsp;TWh sähköä vuodessa eli 4,4 prosenttia Britannian sähköstä täysin ilman hiilidioksidipäästöjä. Voimalan hinta olisi 21 miljardia euroa. Voimalan muodostaisi 16&nbsp;km:n pituinen vuorovesipato, jonka turbiinikanavien läpi vesi virtaisi vuoroveden voimasta. Hanketta on ehdottanut Britannian hallituksen kestävän kehityksen hankkeita pohtiva asiantuntijaelin Sustainable Development Commission eli SDC. Pato edellyttäisi vaihtoehtoisia elinympäristöjä varsinkin alueen linnustolle, koska pato muuttaisi suiston olosuhteita hyvin voimakkaasti. Hanketta arvostelleet ympäristöjärjestöt esittävät ratkaisuksi rakennettuja vuorovesilaguuneja. Voimalan pitää joka tapauksessa täyttää tiukat ympäristönsuojelulliset ehdot. SDC pitää tärkeänä, että voimala olisi julkisessa omistuksessa.

## Lähteet

## Aiheesta muualla